recursal/SuperWikiNEXT-32B huggingface dataset:
**மாணிக் வர்மா** (Manik Varma) (16 மே 1926 - 10 நவம்பர் 1996) கிரானா மற்றும் ஆக்ரா கரானாக்களின் (பள்ளிகள்) ஒரு இந்துஸ்தானி இசைப் பாடகராவார்.

தொழில்
------

தூய பாரம்பரிய கியாலைத் தவிர, தும்ரி, மராத்தி சங்கீத நாடகம், பாவகீதம், பக்தி கீதம் போன்ற அரை-பாரம்பரியத்தையும், மெல்லிசையையும் பாடினார். இவர் கிரானா கரானாவின் நிறுவனர் அப்துல் கரீம் கானின் மகளும், மகனுமான கிராபாய் பரோடேகர், சுரேஷ்பாபு மானே ஆகியோரின் சீடராக இருந்தார். அஸ்மத் உசேன் கான், ஆக்ரா கரானாவின் ஜெகநாத்புவா புரோகித் ஆகியோரிடமிருந்தும் இவர் மேலும் பயிற்சி பெற்றார்.  

ஏப்ரல் 1955 இல், இந்து கடவுளான இராமனின் மீதான இவரது பாடல்கள் கீத ராமாயணத்தின் ஒரு பகுதியாக மாறியது. இது புனேவின் அனைத்திந்திய வானொலியின் வாராந்திர ஆண்டு நிகழ்ச்சியாகும். லதா மங்கேஷ்கர், யோகினி ஜோக்லேகர், உஷா போன்ற கலைஞர்களுடன் ஆத்ரே, பாபன்ராவ் நவ்திகர், சுதிர் பத்கே ஆகியோருடன் இணைந்து இவர் நிகழ்த்தியிருந்தார். 

இவர் ஆஷா கதில்கர், சைலா தாதர் உள்ளிட்ட மாணவர்களுக்கு பயிற்சி அளித்தார்.

தனிப்பட்ட வாழ்க்கை
------------------

இவரது இயற்பெயர் மாணிக் தாதர்கர் என்பதாகும். இவரது மகள்களில் இராணி வர்மா, ஒரு பாடகர், அருணா ஜெய்பிரகாஷ், பாரதி ஆக்ரேக்கர், ஒரு நடிகர், மற்றும் மராத்தி மேடை, திரைப்பட மற்றும் தொலைக்காட்சி நடிகர் வந்தனா குப்தே ஆகியோர் அடங்குவர்.

விருதுகள்
---------

இவர் 1974 ஆம் ஆண்டில் இந்திய அரசாங்கத்திடமிருந்து மதிப்புமிக்க பத்மசிறீ விருதைப் பெற்றார்.  அதைத் தொடர்ந்து 1986 ஆம் ஆண்டில் இந்தியாவின் இசை, நடனம் மற்றும் நாடகத்திற்கான தேசிய அகாதமியான சங்கீத நாடக அகாதமி வழங்கிய சங்கீத நாடக அகாதமி விருதினைப் பெற்றார்.

மரியாதை
-------

இவரது நினைவாக *மாணிக் வர்மா பிரதிஷ்டான்* என்பது மும்பையில் நிறுவப்பட்டது. இது மாணிக்க ரத்னா விருது மற்றும் உதவித்தொகைகளையும் வழங்குகிறது. இது இவரது பிறப்பு மற்றும் இறப்பு ஆண்டு விழாவையும் ஏற்பாடு செய்கிறது.   இவரது எட்டாவது நினைவு நாளான 12 நவம்பர் 2004 அன்று, புனேவில் உள்ள திலக் சமாரக மந்திரில் தேவர்கந்தர்வ பக்லேபுவா அறக்கட்டளை 'பகர்லா பாரிசாத தாரி' என்ற இசை நிகழ்ச்சியை வழங்கியது.

குறிப்புகள்
-----------

1. ↑  Manuel, Peter (1989). *Thumri in Historical and Stylistic Perspectives*. Motilal Banarsidass. பக். 86. பன்னாட்டுத் தரப்புத்தக எண்:81-208-0673-5. .
2. ↑  Deshpande, Vaman Hari (1989). *Between two tanpuras*. Popular Prakashan. பக். 151. பன்னாட்டுத் தரப்புத்தக எண்:0-86132-226-6. .
3. ↑  "Yesterday once more as Geet Ramayan turns 50". *The Indian Express*. 25 January 2005. . 
[*தொடர்பிழந்த இணைப்பு*]
4. 1 2  .
5. 1 2 . 15 November 2005. 
[*தொடர்பிழந்த இணைப்பு*]
6. ↑  "Padma Awards Directory (1954–2009)" (PDF). Ministry of Home Affairs. 10 May 2013 அன்று மூலம் (PDF) பரணிடப்பட்டது.
7. ↑  "SNA: List of Akademi Awardees". சங்கீத நாடக அகாதமி Official website. 17 February 2012 அன்று மூலம் பரணிடப்பட்டது.
8. ↑  "Stars shine down". *The Indian Express*. 7 November 1998. .
9. ↑  "Melodies for your soul: Music". *The Indian Express*. 6 November 2003. . 
[*தொடர்பிழந்த இணைப்பு*]

வெளி இணைப்புகள்
---------------

* யூடியூபில் Manik Varma sings *Ughada Nayana Dev*
* List of Manik Varma songs
* www.youtube.com/watch?v=nmKyQzug2FE

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* VIAF
* WorldCat

 |
| தேசிய | 
* United States

 |
| கலைஞர் | 
* MusicBrainz

 |
| மற்றவை | 
* Europeana

 |
**தனமஞ்சரி பல்கலைக்கழகம்** (*Dhanamanjuri University*) என்பது இந்தியாவின் மணிப்பூர், இம்பாலில் அமைந்துள்ளமாநிலப் பல்கலைக்கழகம் ஆகும்.

வரலாறு
------

தனமஞ்சரி பல்கலைக்கழகம், 6 ஏப்ரல் 2018 அன்று நடைமுறைக்கு வந்த மணிப்பூர் மாநில தனமஞ்சூரி பல்கலைக்கழக சட்டம், 2017 மூலம் நிறுவப்பட்டது.

மஹாராஜ் சுராசந்த் சிங்கின் மனைவியான மகாராணி தனமஞ்சுரி தேவியின் நினைவாக இந்தப் பல்கலைக்கழகம் பெயரிடப்பட்டது.

பல்கலைக்கழகமானது *ராஷ்ட்ரீய உச்சதர் ஷிக்ஷா அபியான்* (ரூசா) தேசிய திட்டத்தின் கீழ் முதன்மையான கூறுகளில் ஒன்றின் அடிப்படையில் நிறுவப்பட்டது. அதாவது தொகுப்புக் கல்லூரிகளைப் பல்கலைக்கழகங்களாக மாற்றும் திட்டத்தின் கீழ் நிறுவப்பட்டது. மகாராணி தனமஞ்சூரி தனமஞ்சூரி கல்லூரியை உயர்கல்வியின் வளர்ச்சிக்கு அளித்து ஆற்றிய பங்களிப்பை அங்கீகரிக்கும் வகையில், இப்பல்கலைக்கழகத்திற்கு மகாராணி தனமஞ்சரி பல்கலைக்கழகம் எனப் பெயரிடப்பட்டது. இந்தப் பல்கலைக்கழகத்தின்கீழ் த. ம. அறிவியல் கல்லூரி, த. ம. கலைக் கல்லூரி, த. ம. வணிகவியல் கல்லூரி மற்றும் ஞானப்ரியா மகளிர் கல்லூரி மற்றும் எல். எம். எஸ். சட்டக் கல்லூரி ஆகிய கல்லூரிகள் இந்தப் பல்கலைக்கழகத்தினால் தொடங்கப்பட்டது.

தனமஞ்சரி பல்கலைக்கழகம் தற்போது இம்பால் நகரின் மையப்பகுதியில் அமைந்துள்ள த. ம. கல்லூரி வளாகத்திலிருந்து செயல்பட்டு வருகிறது. மேலும் இந்த வளாகம் கிழக்கில் தேசிய நெடுஞ்சாலை எண்.2, மேற்கு மற்றும் வடக்கில் தாங்ம்மெய்பண்ட் சாலை மற்றும் தெற்கில் நாகா ஆறு ஆகியவற்றால் சூழப்பட்டுள்ளது. காங்லாவின் தென்மேற்கில் ஞானப்ரியா மகளிர் கல்லூரி அமைந்துள்ளது. இது மணிப்பூரின் பழைய அரண்மனையான ராஜ் பவனுக்கு அருகில் உள்ளது. எல். எம். எஸ். சட்டக் கல்லூரி த. ம. வளாகத்திற்குச் சற்று முன்னால் தேசிய நெடுஞ்சாலை எண்.2ல் அமைந்துள்ளது.

பல்கலைக்கழக கல்லூரிகள்
----------------------

1. த. ம. கலைக் கல்லூரி, இம்பால்
2. த. ம. வணிகவியல் கல்லூரி, இம்பால்
3. த. ம. கல்லூரி, இம்பால்
4. ஞானப்ரியா கல்லூரி, இம்பால்
5. எல். எம். எஸ். சட்டக் கல்லூரி, இம்பால்

நிர்வாக அமைப்பு
---------------

| துணைவேந்தர் | **என். இராஜ்முகான் சிங்** |
| பதிவாளர் | **நிவேதிதா லைரென்லக்பம்** |
| நிதி அதிகாரி | **கொன்சம் பிங்கு** |

மேற்கோள்கள்
-----------

1. ↑  "List of State Universities as on 18.09.2017" (PDF). University Grants Commission. 18 September 2017. 27 September 2017 அன்று பார்க்கப்பட்டது.
2. ↑  Synapx. "Dhanamanjuri University - About Us". *dmu.ac.in* (ஆங்கிலம்). 2018-11-17 அன்று பார்க்கப்பட்டது.


| * பா
* உ
* தொ
மணிப்பூர் பல்கலைக்கழங்கள் |
| --- |
| மத்தியப் பல்கலைக்கழகங்கள் | 
* மத்திய வேளாண் பல்கலைக்கழகம், இம்பால்
* மணிப்பூர் பல்கலைக்கழகம்
* தேசிய விளையாட்டுப் பல்கலைக்கழகம், இம்பால்

 |
| மாநிலப் பல்கலைக்கழகம் | 
* தனமஞ்சரி பல்கலைக்கழகம்
* மணிப்பூர் தொழில்நுட்ப பல்கலைக்கழகம்
* மணிப்பூர் கலாச்சார பல்கலைக்கழகம்

 |
| தனியார் பல்கலைக்கழகம் | 
* பீர் திகெந்தீரஜித் பல்கலைக்கழகம்
* மணிப்பூர் பன்னாட்டுப் பல்கலைக்கழகம்
* சாங்காய் பன்னாட்டுப் பல்கலைக்கழகம்

 |
ஒரு சூழ்நிலையில் எடுக்கப்படும் சிறு சிறு நல்ல முடிவுகள் ஒட்டுமொத்தமாக பாதகமான விளைவினை உண்டாக்கின் அது **சிறிய முடிவுகளின் கொடுமை** (*Tyranny of small decisions*) எனப்படும்.

"சிறிய முடிவுகளின் கொடுமை" என்னும் தொடர் 1966 இல் ஆல்ஃபிரட் ஈ. கான் என்ற அமெரிக்கப் பொருளியலாளர் எழுதிய கட்டுரையின் தலைப்பாகும். அக்கட்டுரையில் கான் இச்சூழ்நிலையைப் பின்வருமாறு விளக்குகிறார்: தனித் தனியாகப் பார்க்கும் போது அச்சிறு முடிவுகள் அனைத்தும் பொருத்தமானதாகவும் நற்பயன் தருவதாகவும் இருக்கும். ஆனால் அவை தொடர்ச்சியாக எடுக்கப்படும் போது ஒட்டு மொத்த சூழ்நிலைக்கு பாதகமான விளைவினை ஏற்படுத்தும். சந்தைப் பொருளியலில் இத்தகு சூழ்நிலைகள் பரவலானவை என்று கூறும் கான், இவற்றால் சந்தைத் தோல்வி விளையும் என்று கூறினார். பின்பு இத்தோற்றப்பாடு பொருளியல் மட்டுமல்லாது சுற்றுச்சூழல் சீர்கேடு, அரசியல், உடல்நலம் பேணல் போன்ற துறைகளிலும் பயன்படுத்தப்படுகிறது.

இத்தகு சூழலுக்கு சிறந்த எடுத்துக்காட்டாக விளங்குவது பொதுமங்களின் அவலம். 1968இல் கேரட் ஹார்டின் என்பவரால் இந்த கோட்பாடு விளக்கப்பட்டது. இதில் ஒரு பொது மேய்ச்சல் வெளியில் தங்கள் பசுக்களை மேய்க்கும் மேய்ப்பர்கள் தனித்தனியாக தங்களுக்கு எது சிறந்ததோ அந்த முடிவினையே எடுக்கிறார்கள். தங்கள் பசுக்களை இஷ்டப்படி பொதுவெளியில் மேய விடுகிறார்கள். தங்கள் பசுக்களுக்கு அதிக அளவில் புல் கிடைத்தால் போதுமெனக் கருதுகிறார்கள். ஆனால் குறைந்த பொது வளத்தைப் பங்கு போடுகிறோம் என்பதைக் கருத்தில் கொள்வதில்லை. மேய்ப்பர்கள் அனைவரும் இது போலவே முடிவு செய்து செயல்பட்டால் மேய்ச்சல் வெளி விரைவில் தீர்ந்து போய் அனைத்துப் பசுக்களும் பட்டினி கிடக்கும் நிலை உருவாகுகின்றது. இப்படித் தனியாகப் பார்க்கும் போது சாதகாமாகத் தெரியும் சிறு முடிவுகள் ஒட்டு மொத்தமாகப் பார்க்கும் போது பாதகமாகிவிடுகின்றன.

மேற்கோள்கள்
-----------

1. ↑  Kahn, Alfred E. (1966) "The tyranny of small decisions: market failures, imperfections, and the limits of economics"
[*தொடர்பிழந்த இணைப்பு*] *Kvklos*, **19**:23-47.
2. ↑  Odum WE (1982) "Environmental degradation and the tyranny of small decisions" *BioScience*, **32**(9):728-729.
3. ↑  Burnell, P (2002) "Zambia's 2001 Elections: the Tyranny of Small Decisions, Non-decisions and 'Not Decisions'" *Third World Quarterly*, **23**(3): 1103-1120.
4. ↑  
	* Bickel WK and Marsch LA (2000) "The Tyranny of Small Decisions: Origins, Outcomes, and Proposed Solutions" Chapter 13 in Bickel WK and Vuchinich RE (2000) *Reframing health behavior change with behavioral economics*, Routledge. ISBN 978-0-8058-2733-0.
5. ↑  Baylis J, Wirtz JJ, Cohen EA and Gray CS (2007) *Strategy in the contemporary world: an introduction to strategic studies* Page 368. Oxford University Press, ISBN 978-0-19-928978-3
6. ↑  Garrett Hardin, "The Tragedy of the Commons", *Science*, Vol. 162, No. 3859 (December 13, 1968), pp. 1243-1248. Also available here and here.

| * பா
* உ
* தொ
எதிர்பாராத விளைவுகள் |
| --- |
| 
* அபிலீன் தோற்றமுரண்
* பட்டாம்பூச்சி விளைவு
* நாகப்பாம்பு விளைவு
* தோல்வி நிலை மற்றும் விளைவு பகுப்பாய்வு
* ஹாத்தார்ன் விளைவு
* ஹட்பெரின் விதி
* தலைகீழ் விளைவுகள்
* மர்பியின் விதி
* ஆஸ்பார்ன் விளைவு
* உடைந்த சன்னல் உவமை
* கெடு வெகுமதி
* பொருத்தத் தோற்றமுரண்
* இடர் ஈடு
* தற்பிழையாகும் வருவதுரைத்தல்
* தன்னையே முறியடிக்கும் யோசனை
* சேரந்தீவம்
* சமூகப் பொறி
* ஸ்ட்ரெய்சண்ட் விளைவு
* பொதுமங்களின் அவலம்
* சிறிய முடிவுகளின் கொடுமை

 |
**எம். பி. வீரேந்திர குமார்** (*M. P. Veerendra Kumar*) என்பவர் ஒரு இந்திய அரசியல்வாதி, எழுத்தாளர், பத்திரிகையாளர் ஆவார். மேலும் இவர் பதினான்காவது மக்களவை உறுப்பினராக இருந்தார். லோக்தாந்த்ரிக் ஜனதா தள கட்சியைச் சேர்ந்த இவர் அக் கட்சியின் கேரள மாநில பிரிவின் தலைவராக இருந்தார். மலையாள நாளேடான *மாத்ருபூமியின்* தலைவராகவும், நிர்வாக இயக்குநராகவும் இருந்தார். கேரளத்தின் கோழிக்கோட்டில் மாரடைப்பு காரணமாக 2020 மே 28 அன்று இவர் இறந்தார்.

வாழ்க்கை
--------

இவர் சோசலிஸ்ட் கட்சியின் தலைவரும் சட்டமன்ற முன்னாள் உறுப்பினருமான பத்மபிரபா கவுடருக்கும் மருதேவி அவ்வா இணையருக்கு மகனாக 1936 சூலை 22 அன்று கல்பற்றாவில் உள்ள ஒரு பிரபலமான சமண குடும்பத்தில் பிறந்தார். கல்பற்றாவிலும் கோழிக்கோட்டிலும் பள்ளி படிப்பபை முடித்தத்த பிறகு, மதராசில் உள்ள இராமகிருஷ்ணா மிஷன் விவேகானந்தா கல்லூரியில் மெய்யியலில் முதுகலைப் பட்டம் பெற்றார். 

தீவிர அரசியலில் ஈடுபட்ட இவர், முந்தைய சம்யுக்தா சோசலிஸ்ட் கட்சியின் பொருளாளர் மற்றும் தேசிய குழு உறுப்பினராகவும், சோசலிஸ்ட் கட்சியின் கேரள பிரிவின் மாநில செயலாளராகவும், முந்தைய சோசலிஸ்ட் கட்சியின் அகில இந்திய செயலாளர்களில் ஒருவராகவும், கேரள எதிர்க்கட்சி ஒருங்கிணைப்புக் குழுத்தலைவர், முந்தைய ஜனதா கட்சியின் துணைத் தலைவராகவும், அதன் தலைவராகவும் பொறுப்பு வகித்துள்ளார். நெருக்கடி நிலைக் காலத்தில் இவர் கைது செய்யப்பட்டார். 1987-91 காலக்கட்டத்தில் இவர் கேரள சட்டமன்ற உறுப்பினராக தேர்ந்தெடுக்கப்பட்டார். பின்னர், 1996 இல் கோழிக்கோடு தொகுதியில் இருந்து இந்திய நாடாளுமன்றத்தின் கீழவையான மக்களவைக்கு தேர்ந்தெடுக்கப்பட்டார். இவர் மாநில அமைச்சரவையில் தொழிலாளர் துறை அமைச்சராகவும், பின்னர் நிதி அமைச்சராகவும் செயல்பட்டார்.

படைப்புகள்
----------

இவரது படைப்புகள் பின்வருமாறு: 

* *சமன்வாயதின்தே வசந்தம்*
* *புத்தந்தே சிரி*
* *கட்டம் கனாச்சாரடுகலம்*
* *ஆத்மவிலெக்கோரு தீர்த்தயாத்ரா*
* *பிரதிபாயுட் வெருகல் தேடி*
* *சங்கம்புழ: விதியுட் வெட்டம்ரிகம்*
* *திரிஞ்சுனொக்கும்போல்*
* *லோகவ்யபாரா சம்கதானாயம் ஓரக்குடுக்குக்கலம்* (கட்டினு சேஷமுல்லா ஆரன்வேஷனம்)
* *ரோஷாத்திண்டே விதுகல்*
* *ஆதினிவசந்திந்தே ஆதியோஹுகுகல்*
* *ஹைமாவதபூவில்*
* *ராமந்தேடுக்கம்*

விருதுகள்
---------

* வி.ஆர்.கிருஷ்ணன் எழுதச்சன் ஜன்மசாதாப்தி விருது (2009)
* *ஹைமாவதா பூவில்* நூலுக்காக கேந்திரா சாகித்ய அகாடமி விருது (2010)

இறப்பு
------

இதய நோயால் பாதிக்கப்பட்ட இவர், மே 28, 2020 அன்று கோழிக்கோட்டில் உள்ள ஒரு தனியார் மருத்துவமனையில் இறந்தார்.

குறிப்புகள்
-----------

1. ↑  "Minister calls for schemes to promote khadi". *The Hindu online*. 14 May 2009. Archived from the original on 17 February 2018.. பார்த்த நாள்: 17 February 2018.
2. ↑  "Veerendra Kumar, Nanjil Nadan among Sahitya Akademi winners". *தி இந்து*. 21 December 2010. Archived from the original on 25 டிசம்பர் 2010.. பார்த்த நாள்: 25 April 2014.
3. ↑

வெளி இணைப்புகள்
---------------

* அதிகாரப்பூர்வ இணையதளம்
சிறிய அண்டிலிசின் அமைவிடப் படம் (பச்சை)
**சிறிய அண்டிலுசு** அல்லது கரிபீஸ் 
அண்டிலுசுவின் ஒரு பகுதியாகும். சிறிய அண்டிலிசு, பெரிய அண்டிலிசு, பகாமாசு என்பவை கூட்டாக மேற்கிந்தியத் தீவுகளை ஆக்குகினறன. சிறிய அண்டிலிசில் காணப்படும் தீவுகள் நீண்ட எரிமலை வில்லை ஆக்குகின்றன, இவற்றுள் பெரும்பாலான தீவுகள் கரிபியக் கடலின் கிழக்கு எல்லையில் அட்லாண்டிக் பெருங்கடலுடானான மேற்கு எல்லையில் அமைந்துள்ளன. சிலத் தீவுகள் தென் அமெரிக்காவிற்கு சற்றே வடக்கே அமைந்துள்ளன. சிறிய அண்டிலுசு கரிபிய புவியோட்டை ஒத்துப் போகின்றது இத்தீவுகளில் பெரும்பான்மையானவை ஒன்று அல்லது ஒன்றுக்க்கு மேற்பட்ட புவியோடுகள் கரிபிய புவியோட்டுக்கு கீழாக நகர்வதன் மூலம் உருவாக்கப் பட்டவையாகும்.

பிராந்திய பெயரீடுகள்
--------------------

சிறிய அண்டிலிசின் தீவுக் கூட்டங்கள் தெற்கே காணப்படும் காற்றுமுகத் தீவுகள் மற்றும் வடக்கே காணப்படும் காற்றெதிர்த் தீவுகள் என இரண்டு முக்கிய குழுக்களாக பிரிக்கப்படுகின்றன. ஐரோப்பாவிலிருந்து பருவக்காற்றுகளின் உதவியுடன் இங்கு வந்த ஆரம்ப கப்பல்கள் காற்றெதிர் தீவுகளை விட அதிகமாக காற்றுமுகத் தீவுகளை அடைந்தமை இப்பெயரீடுகளுக்க்கு காரணமாக அமைந்தது. வெனிசூலாவின் கரையருகே காணப்படும் தீவுகள், காற்றெதிர் தீவுகளில் காணப்படும் ஒரு தீவு என இரண்டாகப் பிர்க்கப்பட்டுள்ள நெதர்லாந்து அண்டிலுசும் சிறிய அண்டிலிசின் ஒரு பகுதியாகும்.

தீவுகள்
-------

முக்கியத் தீவுகள்:

காற்றெதிர்த் தீவுகள்:

* அமெரிக்க வெர்ஜின் தீவுகள்:

செயிண்ட் தாமஸ், செயிண்ட் தாமஸ்,  
செயிண்ட் ஜான், செயிண்ட் க்ரோக்ஸ். 

* பிரித்தானிய வெர்ஜின் தீவுகள்: டொர்டோலா, வெர்ஜின் கோர்ட  
அனேகாடா, ஜோஸ்ட் வான் டைக்
* அங்கியுலா (ஐக்கிய இராச்சியம்)
* செயிண்ட் மார்ட்டின் அல்லது செயிண்ட் மார்ட்டின் (பிரான்ஸ் / நெதர்லாந்து அண்டிலிசு).
* செயிண்ட். பர்த்தெலெமி (பிரான்ஸ்)
* சேபா (நெதர்லாந்து)
* சின்டு யுசுடாசியசு (நெத.)
* செயிண்ட் கிட்சு
* நெவிசு
* பர்புடா
* அண்டிக்குவா
* ரெடொன்டா
* மொண்சுராட் (ஐ.இ.)
* குவாதலூப்பே (பிரா.)
* லா டெசிரடெ (பிரா.)
* லெஸ் செயிண்டெஸ் (பிரா.)
* மேரி-கலன்டெ (பிரா.)
* டொமினிக்கா

காற்றுமுகத் தீவுகள்:

* மார்டீனிக் (பிரா.)
* செயிண்ட். லூசியா
* பார்படோஸ்
* செயின்ட் வின்சென்ட் (தீவு)
* கிரெனேடின்ஸ்
* கிரெனடா
* டிரினிடாட் மற்றும் டொபாகோ

காற்றெதிர் அண்டிலிசு – வெனிசுவேலாக் கரைக்கு வடக்கேயுள்ள தீவுகள் (மேற்கிலிருந்து கிழக்காக):

* அருபா (நெத.)
* குராசோ (நெத.)
* பொனெய்ர் (நெத.)
* வெனிசுலா தீவுக்கூட்டம்

மேற்கோள்கள்
-----------

1. 1 2  "West Indies." *Merriam-Webster's Geographical Dictionary*, 3rd ed. 2001. (ISBN 0-87779-546-0) Springfield, MA: Merriam-Webster Inc. p. 1298.
2. ↑  Cohen, Saul B. ed. "West Indies" பரணிடப்பட்டது 2006-08-16 at the வந்தவழி இயந்திரம் *The Columbia Gazetteer of North America*. பரணிடப்பட்டது 2006-08-20 at the வந்தவழி இயந்திரம் New York: Columbia University Press – Bartleby. Accessed: 19 September 2006

* Rogonzinski, Jan. *A Brief History of the Caribbean.* New York: Facts on File, 1992.
**லாவாஷ்** (*Lavash*; ஆர்மீனியம்: լավաշ, சியார்சிய: ლავაში, பாரசீக மொழி: لواش‎ — *lavâš*, தத்தாரியம்: lәvәş, துருக்கியம்: lavaş; உருசியம்: Лава́ш) என்பது ஆர்மேனியா அசர்பைஜான், ஈரான் மற்றும் துருக்கி ஆகிய நாடுகளில் உண்ணப்படும் ஒரு மெல்லிய வகையிலான தட்டை ரொட்டி ஆகும். இது தந்தூரில் சுடப்படுகிறது.

தயாரிப்பு
---------

லாவாஷ் தயாரிப்பு
மாவு, நீர், நொதியம், உப்பு மற்றும் சர்க்கரையால் லாவாஷ் தயாரிக்கப்படுகிறது. சிலமுறைகளில் எள்விதைகள் சுடுவதற்கு முன் தூவப்படுகின்றன. பாரம்பரியமாகவே **தந்தூர்** என்று அழைக்கப்படும் கூம்பு வடிவிலான களிமண் அடுப்பில் லாவாஷ் சுடப்படுகிறது. ஆனால் தற்போதெல்லாம் தோசைக்கல் போன்ற அமைப்பிலேயே சுட்டு விடுகிறார்கள்.

பாரம்பரியம்
-----------

அசர்பைஜானில் உள்ள **சபிராபாத்** மாவட்டத்தில் திருமணமான கையோடு மணப்பெண் தன் புது வீட்டில் காலடி எடுத்து வைக்கும் முன்னர், அப்பெண்ணின் மாமியார் லாவாஷை அவரின் தோள்களில் வைத்து, "வளம்மிகு வீட்டிற்கு உம்மை வரவேற்கிறேன். உன் காலடிகள் இவ்வீட்டிற்கு நற்பேறு உண்டாகட்டும்" என்று கூறி வரவேற்கும் வழக்கம் உள்ளது.

மேற்கோள்கள்
-----------

1. ↑  "தி ஆக்ஸ்ஃபோர்ட் கம்பேனியன் ஆஃப் ஃபுட்ஸ் - கூகுள் புக்ஸ்".
2. ↑  "லாவாஷ் தயாரிப்பது எப்படி? - ஸ்மித்சோனியன்".
3. ↑  "லாவாஷ் ரெசிப்பி - ஹரியெட்".
4. ↑  Кулиева Н. М. Современная сельская семья и семейный быт в Азербайджане / Под ред. доктора исторических наук Т. Г. Мусаевой. — Б.: «Элм», 2011. — С. 122.
**மகாராஜா சிறிசு குமார் நந்தி (Maharaja Srish Kumar Nandy)** (1897-1952) இவர் கோசிம்பசார் பகுதியின் கடைசி ஜமீந்தாரும், பிரபல எழுத்தாளரும், அரசியல்வாதியும் மற்றும் வங்காளத்தின் நில உரிமையாளருமாவார். இவர் சர் மகாராஜா மணிந்திர சந்திர நந்தியின் மூத்த மகனாவார்

அரசியல் பணி
-----------

இவர் 1936 வங்காளத் தேர்தல்களில் சுயேட்சை வேட்பாளராகத் தேர்ந்தெடுக்கப்பட்டார் பின்னர் வங்காள அரசாங்கத்தில் நீர்ப்பாசனம், தகவல் தொடர்பு மற்றும் பணிகளுக்குப் பொறுப்பான அமைச்சராக 1936-1941 ஆண்டுகளில் அபுல் காசெம் பசுலுல் ஹக் அமைச்சரவையில் பணியாற்றினார்.   இவர் 1924 முதல் வங்காள சட்டமன்ற உறுப்பினராகவும் இருந்தார்.  இவர் ஆரம்பத்தில் இந்து மகாசபையுடன் தொடர்பு கொண்டிருந்தார்   ஆனால் பின்னர் காங்கிரசில் சேர்ந்தார்.

படைப்புகள்
----------

*பெங்கால் ரிவர்ஸ்* மற்றும் *அவர் எகனாமிக்ஸ் வெல்பேர்*, *பிளட் அன்ட் இட்ஸ் ரெமடி* , *மோனோபதி* (மனதைப் பற்றிய ஒரு நோயியல் ஆய்வு) - ஒரு நகைச்சுவை நாடகம், *தஸ்யு துஹிதா* (இராபரின் மகள்) - ஐந்து பேர் நடிக்கும் ஒரு நாடகம் போன்ற புத்தகங்களை எழுதியுள்ளார். .

பணிகள்
------

இவரது தந்தையின் நினைவாக அவர் நிறுவிய மகாராஜா மணிந்திர சந்திர கல்லூரி நினைவுச்சின்னமாக நிற்கிறது.  பின்னர், இவர் மகாராஜா சிறிசு சந்திர கல்லூரி என்று அழைக்கப்படும் மற்றொரு நிறுவனத்தை நிறுவி நிதியளித்தார்.  இவர் உயர் கல்விக்கானப் பள்ளியை நிறுவினார். (எத்தோரா, சலன்பூர் பகுதி, பாசிம் பர்தாமனில் உள்ள எத்தோரா சிறிசு சந்திர நிறுவனம்.)

குறிப்புகள்
-----------

1. ↑  "The Indian and Pakistan Year Book and Who's Who 1951", published by Bennett, Coleman & Co. Ltd. Bombay.
2. ↑   *Muslim politics in Bengal, 1937-1947*. Impex India. .
3. ↑   *Administration Report of Tripura State Since 1902: 1342 T.E. to 1352 T.E. (1932-33 A.D. to 1942-43 A.D.)*. Gyan Publishing House. .
4. ↑   *History of Bangladesh, 1704-1971*. Asiatic Society of Bangladesh. .
5. ↑   *Political Movements in Murshidabad: 1920-1947*. Manisha Granthalaya. .
6. ↑   *Son of the Soil*. Viva Books. .
7. ↑   *Quaid-i-Azam Mohammad Ali Jinnah Papers*. Quaid-i-Azam Papers Project, National Archives of Pakistan. .
8. ↑   *Land of Two Rivers: A History of Bengal from the Mahabharata to Mujib*. Penguin Books India. .
9. ↑   *Hundred years of the University of Calcutta: a history of the university issued in commemoration of the centenary celebrations*. .
10. ↑  Srish Chandra College
**சொங்க்ரன்**, (லாவோ:  *ສົງກຣານ*) அல்லது **லாவோப் புத்தாண்டு** லாவோஸ் நாட்டில் ஆண்டுதோறும் ஏப்ரல் 13/14 இற்கும் ஏப்ரல் 15/16இற்குமிடையே கொண்டாடப்படும் விழாவாகும். லாவோ மொழியில் பொதுவாக *பை மை* என்றறியப்படும் இப்புத்தாண்டானது, அமெரிக்கா, கனடா, பிரான்சு, ஆத்திரேலியா நாடுகளிலும் வாழும் லாவோக்களாலும் கொண்டாடப்படுகிறது. கோடை காலம் மற்றும் பருவக்காற்றின் ஆரம்பத்தை லாவோப் புத்தாண்டு குறிக்கின்றது.

விழா
----

ஏப்ரல் 14 முதல் ஏப்ரல் 16 வரை இப்புத்தாண்டு கொண்டாடப்படுவது வழக்கமாக இருகின்றது. சில நகரங்களில் கொண்டாட்டங்கள் ஒரு வாரத்துக்கும் நீள்வதுண்டு. பழைய ஆண்டின் முதல்நாள், இடைப்பட்ட நாள், புத்தாண்டு முதல்நாள், ஆகிய மூன்றும் முக்கியமான நாட்கள். நீர், மலர்கள், நறுமணங்கள் புத்தாண்டுக்காக தயாரிக்கப்படுகின்றன.

மரபுகள்
-------

மா ஆடல்
இல்லங்கள், புத்தர் சிற்பங்கள், துறவிகள், நண்பர்கள், தம்மைக் கடந்துசெல்வோர் அனைவரும் நீராட்டப்படுவதுண்டு. மூத்தவர்களுக்கும் துறவிகளுக்கும் இளம்மாணவர்கள் மரியாதையும் நீரள்ளித் தெளிப்பதும் நிகழ்கிறது. இது நெடுவாழ்க்கைக்காகவும் சமாதானத்துக்காகவும் நிகழ்த்தப்படுகின்றது. நீரானது மணமூட்டப்பட்டு தெளிக்கப்படுவதுண்டு. அண்மைக்காலமாக சவரக்குளம்பி முதலான களிம்பு வகைகளையும் மாவையும் மற்றோர் மீது வீசு களித்தாடும் மரபும் பிரபலமடைந்து வருகிறது.

விகாரங்களுக்கு மண் கொணரப்பட்டு தாது கோபுரம் வடிவில் அமைக்கப்படும். கடற்கரைக்கு சென்றும் தாது கோபுரம் அமைப்பதுண்டு. இவை கொடி, மலர்கள், நீரால் அலங்கரிக்கப்படும். இந்நாட்களில் விலங்குகளை அவிழ்த்துவிடுவதும் லாவோசில் ஒரு மரபாகக் காணப்படுகின்றது. கௌதம புத்தர் உருவங்கள் மலர்சூட்டப்பட்டு வழிபடப்படுகின்றன. மூத்த துறவிகள் இளந்துறவிகளை மலர்வனங்களுக்கு அழைத்துச்சென்று மலர் பறித்து வருவர். மாலையில் புத்தகோயில்களுக்கு வந்து லாவோ மக்கள் மலர் சூட்டி வழிபடுவர்.

அழகுராணிப் போட்டிகள், லாவோக் கிராமிய இசையில் அமைந்த "மோளம்", "லம்வொங்" இசைக்கருவிகளோடான ஆடல். பாடல் என்பன புத்தாண்டு நிகழ்த்தப்படும். *சோக் டி பி மை*, *சௌக்சன் வன் பி மை*, *சபைடி பிமை*, போன்றன லாவோப் புத்தாண்டு வாழ்த்துச் சொல்லும் சொற்றொடர்களாகும்.

மேலும் காண்க
------------

* + தமிழ் புத்தாண்டு
	+ பர்மியப் புத்தாண்டு *(திங்யான்)*
	+ கம்போடியப் புத்தாண்டு *(சௌல் ச்னம் த்மேய்)*
	+ சிங்களப் புத்தாண்டு *(அலுத் அவுறுது)*
	+ தாய்லாந்தின் புத்தாண்டு *(சொங்க்ரான்)*

உசாத்துணைகள்
------------

1. ↑  Sysamouth, Vinya. "History of the Lao New Year". 29 மார்ச் 2013 அன்று மூலம் பரணிடப்பட்டது. 13 April 2013 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Lao New Year***   
என்பதின் ஊடகங்கள் உள்ளன. 

* லாவோ புத்தாண்டு
**மருதையா பழனியாண்டி** (*Maruthaiya Palaniyandi*) (10 திசம்பர் 1918 - 9 மார்ச் 2005) ஒரு இந்திய அரசியல்வாதியாக மற்றும் தொழிற்சங்கத் தலைவராக இருந்தார். அவர் இந்திய தேசிய காங்கிரசில் உறுப்பினராகவும் பின்னர் தமிழ் மாநில காங்கிரசு கட்சியில் உறுப்பினராகவும் இருந்தார்.

சொந்த வாழ்க்கை
--------------

பழனியாண்டி 1918ஆம் ஆண்டு திசம்பர் 10ஆம் நாள் பிறந்தார். திருமதி எம். புனிதவள்ளியை மணந்தார். இத்தம்பதியருக்கு மூன்று மகன்களும் ஒரு மகளும் உண்டு.

அரசியல்
-------

பழனியாண்டி பத்தாம் வகுப்பு படிப்பை முடித்த பின், அரசியலில் நுழைந்து தொழிற்சங்கத் தலைவரானார். 1952ஆம் ஆண்டு லால்குடியிலிருந்து சென்னை மாகாண சட்டமன்றத்திற்குத் உறுப்பினராகத் தேர்ந்தெடுக்கப்பட்டார். 1952 ஆம் ஆண்டு மற்றும் 1957ஆம் ஆண்டு இந்திய நாடாளுமன்ற மக்களவை தேர்தலில் பெரம்பலூர் மக்களவைக்கு தோ்ந்தெடுக்கப்பட்டாா். பழனியாண்டி 1957 முதல் 1962 வரை மக்களவையில் உறுப்பினராக இருந்தார்.1986 முதல் 1992 வரை இவர் மாநிலங்களவை உறுப்பினராக இருந்தார். 1983 முதல் 1988 வரை இந்திய தேசிய காங்கிரசின் தமிழக குழுவின் தலைவர் ஆவார். 1996-ல் தமிழ் மாநில காங்கிரசில் ஜி. கே. மூப்பனாருடன் இணைந்தாா்.

இறப்பு
------

2005 ஆம் ஆண்டு மார்ச் 9 ஆம் நாள் திருச்சியில் இறந்தார்.

வெளி இணைப்புகள்
---------------



1. ↑  Rajya Sabha Biography|publisher=Rajya Sabha
[*தொடர்பிழந்த இணைப்பு*]
2. ↑  Former TNCC president deadTimesofindia.
3. ↑  Former State Congress President Palaniyandi dead பரணிடப்பட்டது 2005-03-21 at the வந்தவழி இயந்திரம்The Hindu
இசையமைப்பாளர் ரிச்சர்ட் வாக்னரின் உருவச்சிலைக்கு முன்னால் மாணிக்கம் யோகேஸ்வரன்
**மாணிக்கம் யோகேஸ்வரன்** (*Maanikkam Yogeswaran*, பிறப்பு: 1959) இலங்கைத் தமிழரும், பன்னாட்டு தமிழிசைக் கலைஞரும், கருநாடக இசைப் பாடகரும் ஆவார்.

யோகா என்று அழைக்கப்படும் மாணிக்கம் யோகேஸ்வரன் யாழ்ப்பாண மாவட்டம், மீசாலையில் பிறந்தவர். யாழ்ப்பாணம் இந்துக் கல்லூரியில் கல்வி கற்றவர். இடம்பெயர்ந்து லண்டனில் வசித்து வருகிறார்.

எஸ். பாலசிங்கம், பி. முத்துகுமாரசுவாமி ஆகியோரிடம் முறைப்படி கருநாடக இசையைக் கற்றுக் கொண்டார். "ஏசியன் ஸ்கூல் ஒஃப் ஆர்ட்ஸ்" என்ற இசைக் கல்லூரியை நடத்தி வருகிறார்.

லண்டனில் இயங்கும் "vocal big band" பரணிடப்பட்டது 2010-03-03 at the வந்தவழி இயந்திரம் என்ற இசைக்குழுவின் உறுப்பினராகவுள்ள இவர், செருமனியின் Dissidenten  என்ற உலக இசைக்குழுவில் சேர்ந்து பாடியுள்ளார்.

ஸ்டான்லி குப்ரிக்கின் *ஐஸ் வைட் ஷட்* (*Eyes Wide Shut*) என்ற 1999 ஹாலிவுட் திரைப்படத்தில் இவர் பாடிய *காதலா, இன்பமா, இது ஒரு நரகமா..* என்ற கருநாடக இசைப் பாடல் ஒன்று இடம்பெற்றுள்ளது. இதன் மூலம் ஹாலிவுட் திரைப்படம் ஒன்றில் இடம்பெற்ற முதல் தமிழ்ப் பாடலைப் பாடியவர் என்ற பெருமையையும் இவர் பெற்றார்.

திருக்குறளின் 1330 பாடல்களையும் 133 இராகங்களில் பாடி ஆல்பமும் வெளியிட்டுள்ளார்.

மேற்கோள்கள்
-----------

1. 1 2  "Ears wide open". The Music Magazine. 2012-07-02 அன்று பார்க்கப்பட்டது.
2. ↑  பிரஸ் டிரஸ்ட் ஆப் இந்தியா (1999-08-09). "Warner Bros apologises to Hindus". *தி டைம்ஸ் ஆஃப் இந்தியா*. 2012-11-12 அன்று பார்க்கப்பட்டது.
[*தொடர்பிழந்த இணைப்பு*]

* The Oxford Illustrated Companion to South Indian Classical Music பரணிடப்பட்டது 2012-06-05 at the வந்தவழி இயந்திரம். p. 70. ISBN 978-0-19-569998-2.

வெளி இணைப்புகள்
---------------

* இணையதளம்
**ஜான் ஹென்றி விளைவு** என்பது கட்டுப்பாட்டு குழுவால் எதிர்வினை நடத்தை மூலம், சோதனைகள் மூலம் அறிமுகப்படுத்தப்பட்ட ஒரு சோதனை .

கட்டுப்பாட்டுக் குழுவின் உறுப்பினர்களாக தங்கள் கட்டுப்பாட்டை ஒரு கட்டுப்பாட்டு அறிந்திருந்தால், மற்றும் அவர்களது செயல்திறனை சிகிச்சை குழுவோடு ஒப்பிட முடியுமா என்றால், கட்டுப்பாட்டு குழுவில் உள்ள உறுப்பினர்கள் கட்டுப்பாட்டுக் குழு வானது  அனுகூலமற்ற நிலை என்று அறிந்து அதிலிருந்து வெளியே வர கடுமையாக முயற்சி செய்வர் .

எடுத்துக்காட்டாக, சிகிச்சையில் இருக்கும் பாடசாலை வகுப்புகள் ஒரு கூடுதல் உதவி ஆசிரியரைப் பெறும் ஒரு கல்வி முயற்சியில், கட்டுப்பாட்டு குழுவில் உள்ள மாணவர்கள் அந்த குறைபாட்டைச் சமாளிக்க கடினமாக உழைக்கலாம்.

முதல் முறையாக கேரி சரேட்ஸ்ஸ்கியால் (1972) இந்த வார்த்தை பயன்படுத்தப்பட்ட போது  1870 களில் ஜான் ஹென்றியின் புகழ்பெற்ற அமெரிக்க எஃகு டிரைவர், அவரது வெளியீடு ஒரு நீராவி துரையுடன் ஒப்பிடுகையில் கேட்டதைக் கேள்விப்பட்டபோது, மிகவும் கடினமாக இந்த இயந்திரத்தை சிறப்பாக்க    முற்படும் போது இறந்தார்.
.

மேலும் காண்க
------------

மேற்கோள்
--------

1. ↑  Cook, Thomas D.; Campbell, Donald Thomas (1979) (in en). *Quasi-experimentation: Design & Analysis Issues for Field Settings*. Boston: Houghton Mifflin. பக். 55. பன்னாட்டுத் தரப்புத்தக எண்:9780395307908. .
2. ↑  Saretsky, Gary (1972). "The OEO P.C. Experiment and the John Henry Effect". *The Phi Delta Kappan* **53** (9): 579–581. .
**தமிழ்நெறி விளக்கம்** ஒரு தமிழ் இலக்கண நூல். இதன் பெரும் பகுதி இன்று மறைந்துவிட்டது. இதன் பொருளிலக்கணத்தின் ஒரு பகுதியாகிய அகப்பொருளின் களவியல் சார்ந்த 21 பாடல்கள் உட்பட மொத்தம் 25 பாடல்கள் மட்டுமே இப்போது கிடைத்துள்ளன.. இது தோன்றிய காலம் 9 ஆம் நூற்றாண்டு.

இறையனார் களவியல் உரை, யாப்பருங்கல விருத்தி உரை, சிலப்பதிகார அரும்பத உரை, தொல்காப்பிய இளம்பூரணர் உரை, களவியல் காரிகை உரை ஆகிய நூல்கள் தமிழ் நெறி விளக்கத்திலிருந்து பாடல்களை மேற்கோளாகப் பயன்படுத்தி உள்ளன.

இந்நூலில் தற்போது கிடைத்துள்ள பகுதி முழுதும் ஆசிரியப்பாவினால் இயற்றப்பட்டுள்ளது. இறையனார் களவியல் என்னும் முந்திய அகப்பொருள் நூலைச் சுருக்கி எழுதியதே இந்த நூல் என்று சொல்லப்படுகிறது. இறையனார் களவியல் நூலின் 60 பாடல்களில் சொல்லப்பட்டவை இதிலே 25 பாடல்களில் சொல்லப்பட்டுள்ளன.

பதிப்புகள்
----------

மிகவும் சிதைந்த நிலையில் கிடைத்த ஓர் ஏட்டுப் பிரதியிலிருந்து எடுக்கக்கூடியதாக இருந்த இந்த 25 பாடல்களையும் உ. வே. சாமிநாதையர் 1937-ஆம் ஆண்டில் பதிப்பித்து வெளியிட்டார்.

குறிப்புகள்
-----------

1. ↑  இளங்குமரன், 2009. பக். 228.

உசாத்துணைகள்
------------

* இளங்குமரன், இரா. இலக்கண வரலாறு, மணிவாசகர் பதிப்பகம் சென்னை, 2009.
* மு. அருணாசலம், தமிழ் இலக்கிய வரலாறு, ஒன்பதாம் நூற்றாண்டு, முதல் பாகம், பதிப்பு 2005

இவற்றையும் பார்க்கவும்
----------------------

* தமிழ் இலக்கணப் பட்டியல்

வெளியிணைப்புகள்
---------------
லும்பினி மாநில மருத்துவமனை
**லும்பினி மாநில மருத்துவமனை** (*Lumbini Provincial Hospital*) நேபாளத்தின் லும்பினி மாநிலத்தில் உள்ள மிகப்பெரிய அரசு மருத்துவமனைகளில் ஒன்றாகும். மருத்துவமனை பூத்வல் நகரில் உள்ளது. பிராந்தியத்தில் உள்ள பழமையான மருத்துவமனைகளில் ஒன்றாக கருதப்படும் இம்மருத்துவமனை தனியார் மருத்துவமனைகளுக்குச் செல்ல முடியாத ஏழைக் குடிமக்களுக்கு சுகாதாரப் பராமரிப்பு வழங்கும் ஒரு முக்கியமான ஆதாரமாகவும் கருதப்படுகிறது.

வரலாறு
------

மறைந்த பிரதம மந்திரி சந்திர சம்சர் ஜேபி ராணா ராயல் பேலசு நிலையத்திற்காக 1910-1911 காலத்தில் 6 படுக்கைகள் கொண்ட சிறிய மருத்துவமனையை நிறுவினார். இந்த சிறிய மருத்துவமனை காலப்போக்கில் மேம்படுத்தப்பட்டது. தற்போதைய மருத்துவமனை 1963 -1964 காலத்தில் 50 படுக்கைகளுடன் செயல்பாட்டுக்கு வந்தது.

உள்ளூர் மக்களின் தேவையைப் பூர்த்தி செய்ய 29 மருத்துவர்கள், 31 செவிலியர்கள், சராசரியாக நாளொன்றுக்கு 19 பேருக்கு சேவை அளித்து வருகின்றனர். படுக்கைகளின் எண்ணிக்கை பின்னர் 200 ஆக உயர்த்தப்பட்டது

மேற்கோள்கள்
-----------

1. ↑  "Lumbini Zonal Hospital". 24 December 2020 அன்று பார்க்கப்பட்டது.
2. ↑  "Emergency Services Provided" (PDF). Lumbini Zonal Hospital. 24 December 2020 அன்று பார்க்கப்பட்டது.
**வெங்கடமகி** (Venkatamakhin)  அல்லது **வெங்கடமகின்** ஒரு இந்தியக் கவிஞரும், இசைக்கலைஞரும், கர்நாடக இசைக்கலைஞருமாவார்.  இவர் தனது "சதுர்தண்டி பிரகாசிகா"வுக்கு புகழ் பெற்றவர். அதில் இவர் இராகங்களை வகைப்படுத்தும் மேளகர்த்தா முறையை விளக்குகிறார்.  இவர், தேவாரப் பாடல் பெற்ற திருவாரூர் தியாகராஜரைப் புகழ்ந்து கீதங்களையும், பிரபந்தங்களையும் அத்துடன் 24 அஷ்டபதிகளையும் இயற்றியுள்ளார்.

சுயசரிதை
--------

வெங்கடமகி என்கிற வெங்கடேசுவர தீட்சிதர், சிமோகா மாவட்டத்திலுள்ள ஒன்னாலியைச் சேர்ந்த கன்னட பிராமணர் கோவிந்த தீட்சிதரின் மகனாவார். இவரது தந்தை தஞ்சாவூரின் இரகுநாத நாயக்கரிடம் அமைச்சராக இருந்தார்.  இவரது தந்தை, இவருக்கும் இவரது சகோதரர் யக்னநாராயண் என்பவருக்கும் வீணை இசையைக் கற்பித்தார். பின்னர் இவர், தனப்பாச்சார்யா என்பவரிடம் பாரம்பரிய இசையின் அறிவார்ந்த அம்சங்களில் பயின்றார். இவர், சமசுகிருதம், சோதிடம், ஏரணம், மெய்யியல், அலங்காரம் போன்ற பல்வேறு பாடங்களில் அறிவைக் கொண்டிருந்தார். 

தனது தந்தையைப் போலவே, இவரும் இரகுநாத நாயக்கரின் மகனான விஜயராகவ நாயக்கரிடம் (1633-1673) பணிபுரிந்தார். கர்நாடக இசையில் இராகங்களை வகைப்படுத்துவது குறித்து எந்த அதிகாரபூர்வமான கட்டுரையும் இல்லை என்பதால், மன்னர், இவரை மிகவும் புகழ்பெற்ற இவரது படைப்பான "சதுர்தண்டி பிரகாசிகா" என்ற நூலைத் தொகுக்க நியமித்தார்.  இவர் திருவாரூரின் பிரதான தெய்வமான தியாகேசரின் பக்தராக இருந்தார். மேலும் அவரது நினைவாக 24 அஷ்டபதிகளை இயற்றினார். 

இவரது, "சதுர்தண்டி பிரகாசிகா" கர்நாடக இசையின் ஒரு அடையாளமாக இருந்தது. இது 20ஆம் நூற்றாண்டின் முற்பகுதியில் அச்சிடப்படும் வரை கையெழுத்துப் பிரதி வடிவத்தில் மட்டுமே புழக்கத்தில் இருந்தது. இது சுரங்களை அடிப்படையாகக் கொண்ட மேளகர்த்தா இராகங்களின் முறையான மற்றும் விஞ்ஞான வகைப்பாட்டை வழங்குகிறது.

மேற்கோள்கள்
-----------

1. 1 2 3  GroveMusicOnline.
2. ↑  Subramaniam 1999.
3. ↑  Ries 1969, ப. 24.
4. 1 2  OxfordReference.

குறிப்புகள்
-----------

* Katz, Jonathan (2001). "Veṅkaṭamakhin" (in en). *Grove Music Online* (Oxford University Press) **1**. doi:10.1093/gmo/9781561592630.article.48134.
* Subramaniam, L. (1999). "The reinvention of a tradition: Nationalism, Carnatic music and the Madras Music Academy, 1900-1947". *Indian Economic & Social History Review* **36** (2): 131–163. doi:10.1177/001946469903600201.
* Ries, Raymond E. (1969). "The Cultural Setting of South Indian Music". *Asian Music* **1** (2): 22–31. doi:10.2307/833909.
* "Venkaṭamakhi". *The Oxford Encyclopaedia of the Music of India*. (2011). ISBN 9780195650983.

மேலும் படிக்க
-------------

* V. Raghavan: ‘Later Saṅgīta Literature’, *Journal of the Music Academy*, Madras, 4 (1933), 62–4
* V. Raghavan: ‘Venkatamakhin and the 72 Melas’, *Journal of the Music Academy*, Madras, 12 (1941), 67–79
* S. Seetha: *Tanjore as a Seat of Music* (Madras, 1981)
* N. Ramanathan: ‘Influence of Śāstra on Prayoga: the Svara System in the Post-Saṅgītaratnākara Period with Special Reference to South Indian Music’, *The Traditional Indian Theory and Practice of Music and Dance*, ed. J.B. Katz (Leiden, 1992), 75–105

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* Europeana

 |
Malus' Law where *θ*1 − *θ0* = *θi*.
Malus' Law demonstration with 3 linear filters, hold two filters crossed to block the light with your clumsy hand and use your clever hand to insert third at 45°.
**மாலூசின் சோதனை** , (Malus' experiment ) ஒளி முனைவாக்கதினை விளக்க உதவும் ஓர் எளிய சோதனையாகும்.

சாதாரண ஒளி முனைவாக்கம் பெறாத ஒளியாகும். இச்சோதனைக்கு இரு சாதாரண கண்ணாடிகள் ஒன்றிற்கொன்று இணையா அமைக்கப்பட்டுள்ளன.

முதல் கண்ணாடியில் 45 பாகையில் விழும் ஓர் ஒளிக்கற்றை 45 பாகையில் ஒளி திருப்பம் பெற்று இரண்டாவது கண்ணாடியில் விழுகிறது. இக்கண்ணாடியில் விழும் கற்றை 45 பாகையில் விழும். 45 பாகை திருப்பப்பட்டு ஒரே தளத்தில் அமையும்.இந்நிலையில் இரண்டாவது கண்ணாடியினை மெதுவாகச் சுழற்றி, இக்கண்ணாடியிலிருந்து திருப்பட்டக் கதிர் செங்குத்தானத் தளத்தில் பெறப்பட்டால் அக்கதிரின் செறிவு படிப்படியாக க்குறைந்து சுழியாக மாறி இருக்கக் காணலாம்.இரண்டாவது கண்ணாடியில் முழு முனைவாக்கம் நிகழ்வதால் இது நிகழ்கிறது.இச்சோதனை ஒளியானது குறுக்கதிர்வுகளைக் கொண்டது என்பதனையும் காட்டுகிறது.

முனைவாக்கம்.(Polarization ) ;ஒரு கட்டி அட்டையினை எடுத்துக் கொண்டு அதில் நீளவாக்கில் ஒரு திறப்பை உண்டாக்கவும் இதன் வழியாக ஒரு மெல்லிய அதேநேரம் வலுவாக கயிற்றினை செலுத்தி ,அக்கயிற்றினை ஒரு கொக்கியில் கட்டவும்.இப்போது திறப்பு வழியாக உள்ள கயிற்றின் மறு முனையினைக் ஒர் கையில் பற்றி மேலும் கீழும் பக்கவாட்டிலும் பல கோணங்களிலும் அசைத்து அலையினை அக்கயிற்றில் உருவாக்கவும்.அட்டையிலுள்ள திறப்பிற்கு இணையான அலைகள் அட்டையினைக் கடந்து செல்வதும் மற்றயவை அட்டையால் தடுக்கப்படுவதும் தெரியவரும்.இது முனைவாக்கத்திற்கான ஓர் எளிய சோதனையாகும்.
**லுட்விக் மீஸ் வான் டெர் ரோ** (Ludwig Mies van der Rohe) (இயற்பெயர்: *மரியா லுட்விக் மைக்கேல் மீஸ்*(மார்ச் 27, 1886 – ஆகஸ்ட் 17, 1969) ஒரு கட்டிடக் கலைஞராவார். இவர் ஜெர்மனியில் பிறந்தவர்.

இருபதாம் நூற்றாண்டின் புகழ்பெற்ற கட்டிடக்கலைஞர்களுள் ஒருவராக விளங்கினார். நவீன கட்டிடக்கலையின் முன்னோடிகளுள் ஒருவராக இவர் கருதப்படுகிறார். கண்ணாடி, உருக்கு ஆகிய கட்டிடப் பொருட்களைப் பயன்படுத்தி எளிமையான வடிவங்களைக்கொண்ட கட்டிடங்களை இவர் வடிவமைத்தார். "குறைவே நிறைவு" (Less is More) என்ற இவரது கூற்று கட்டிடக்கலை உலகில் மிகவும் பிரபலமானது.

ஜெர்மனியில் இவர்
----------------

ஜெர்மனியிலுள்ள ஆச்சென் என்னும் ஊரில் பிறந்தார். ஆரம்பத்தில் இவரது குடும்பத் தொழிலான கல் செதுக்கும் தொழிலில் ஈடுபட்டிருந்தார். பின்னர் பெர்லின் நகருக்குச் சென்று அங்கே புரூணோ போல் என்பவருடைய அலுவலகத்தில் பணிபுரிந்தார். 1908 ல் பீட்டர் பெஹ்ரென்ஸ் (Peter Behrens) என்பவருடன் பணிபுரியத் தொடங்கிய மீஸ் 1912 வரை அங்கேயே இருந்தார். ஒரு கல் செதுக்குபவரின் மகனாயிருந்து பெர்லின் நகரத்தின் உயர் குடியில் ஒருவராக உயர்ந்த இவர் இதனை வெளிப்படுத்தும் வகையில் தனது பெயரையும் மாற்றிக் கொண்டார். 1910 களிலும், 1920 களிலும் பெஹ்ரென்ஸ் அவர்களுடைய செல்வாக்கின் கீழ் அவருடைய தனித்துவமான வடிவமைப்பு அணுகுமுறையை வளர்த்து, அதையே தன் நீண்ட வாழ்நாள் முழுதும் கடைப்பிடித்தார். இவருடைய இந்த அணுகுமுறை உயர்நிலை அமைப்புத் தொழில்நுட்பத்தையும், பிரஷ்யச் செந்நெறிப் போக்கையும் (Prussian Classicism) அடிப்படையாகக் கொண்டது.

இவற்றையும் பார்க்கவும்
----------------------

* பார்சிலோனா நாற்காலி
**பசும்பொன்** (ஆங்கிலம்:PASUMPON) இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் மாவட்டம், கமுதி வட்டம், கமுதி ஊராட்சி ஒன்றியத்தில் இருக்கும் தவசிக்குறிச்சி வருவாய்க் கிராமத்தின் கமுதி வருவாய் வட்டத்தின் 16-ஆவது எண் கொண்ட வருவாய் கிராமம் (கிராம எண்:16) ஆகும். இந்தக் கிராமத்தின் உட்கிடையான ஒரு சின்னக் கிராமம் (சிற்றூர்).

பசும்பொன் முத்துராமலிங்கத் தேவர் (அக்டோபர் 30, 1908 – அக்டோபர் 30, 1963) இந்த சிற்றூரில் பிறந்தவர். சுதந்திரப் போராட்டத் தியாகியாக விளங்கியவர். நேதாஜி சுபாஷ் சந்திர போசின் தலைமையில் பரங்கியரை எதிர்த்த இந்திய தேசிய இராணுவத்திற்கு தமிழகத்திலிருந்து பெரும் படையை திரட்டி அனுப்பிய பெருமை இவரைச் சாரும். தலைசிறந்த பேச்சாளராகவும் ஆன்மீகவாதியாகவும் திகழ்ந்த இவரது பிறந்த நாள் தமிழக அரசு விழாவாக பசும்பொன்னில் வருடந்தோறும் கொண்டாடப்பட்டு வருகின்றது.

அமைவிடம்
--------

கமுதியிலிருந்து **அபிராமம்** செல்லும் வழியில் கமுதியிலிருந்து சுமார் 3 கி.மீ. தூரத்திலும், அபிராமத்திலிருந்து இருந்து 7 கி.மீ. தூரத்திலும் அமைந்துள்ளது. கடல் மட்டத்திலிருந்து 327 மீட்டர் உயரத்தில் உள்ளது. இந்த கிராமத்திலிருந்து கிழக்கே சுமார் 6 கி.மீ. தூரத்தில் பறவைகளின் சரணாலயம் **காஞ்சிரங்குளம் கண்மாய்** அமைந்துள்ளது.

மக்கள் வகைப்பாடு
----------------

இந்திய 2001 மக்கள் தொகை கணக்கெடுப்பின்படி, தவசிக்குறிச்சி கிராமத்தில் மொத்த வீடுகள்-454 இதில் 2191 பேர் வசிக்கின்றார்கள்.இதில் ஆண்கள் 970,பெண்கள்794 பாலின விகிதம் 794. எழுத்தறிவு பெற்றவர்கள் 1300 பேர். இதில்882 பேர் ஆண்கள்; 418 பேர் பெண்கள். எழுத்தறிவு பெற்றுள்ளோர் சதவீதம் 68.71% ஆறு வயதுக்குட்பட்டோர் மொத்தம் 299 ஆண் குழந்தைகள் 148,பெண் குழந்தைகள் 151ஆவர்.

முக்கிய பயிர்
-------------

இங்கு நெல் (பாரம்பரிய நெல் ரகங்கள்), பருத்தி, மிளகாய் அதிகமாக விளைகின்றன. இது வறட்சி மாவட்டம் என்பதால் இங்கு சீமைக் கருவேல மரம் (விறகுகளால் தயாரிக்கப்படும் அடுப்புக்கரி தயாரிக்கும் பொருட்டு) முகனையாக வளர்க்கப்படுகிறது.

அடிக்குறிப்பு
-------------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2013-10-30 அன்று பார்க்கப்பட்டது.
5. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2013-10-30 அன்று பார்க்கப்பட்டது.
6. ↑  பசும்பொன் தேவர் குரு பூஜை விழா தினமணி 29.10.2013
7. ↑  பசும்பொன் தேவர் குரு பூஜை: முதல்வர் சார்பில் அமைச்சர்கள் இன்று அஞ்சலி தினமணி 30.10.2013
8. ↑  "2001-ம் ஆண்டிற்கான இந்திய மக்கள்தொகைக் கணக்கெடுப்பு அறிக்கை".. பார்த்த நாள்: அக்டோபர்28.

வெளி இணைப்புகள்
---------------

* விக்கிமேப்பியாவில் பசும்பொன் அமைவிடம்
சூரிய ஆற்றல் சூரிய ஆற்றலிலான உந்து வண்டிகள்
பொருளியல், சமூகவியல் மற்றும் வாழ்சூழலியல் சார்ந்த தாங்குதிறன் கொள்கைகளுக்கு அமைவாகப் பொருட்களை வடிவமைப்புச் செய்யும் முறை, **பசுமை வடிவமைப்பு** (**தாங்குதிறன் வடிவமைப்பு**) எனப்படும். இது அன்றாடத் தேவைகளுக்கான சிறிய பொருட்களிலிருந்து, பெரிய கட்டிடங்கள், நகரங்கள் போன்றவை வரையுள்ள பலவகையானவற்றின் வடிவமைப்புக்களையும் உள்ளடக்குகிறது.

எடுத்துக்காட்டுகள்
------------------

தாங்குதிறன் கட்டிடங்கள்
தாங்குதிறன் கட்டிட அமைவு
பசுமைக் கட்டடம் உள் மற்றும் வெளிச் சூழல்களை மாசுபடுத்தாமல், சக்தி, நீர் மற்றும் பல்வேறு வளங்களைச் சேமிக்கின்றன. அதேபோல, மழை நீர், சூரிய சக்தி, காற்றாலைகள் என்பவற்றைப் பயன்படுத்தும் கட்டடங்கள், பெற்றோலியம் போன்ற படிவ எரிபொருள்களில் தங்கியிருப்பதைக் குறைக்கின்றன. கட்டுமானத்தில் மறுசுழற்சிக் (recycled) கட்டிடப்பொருட்களைப் பயன்படுத்துவதன் மூலம் சில கட்டிடங்கள் மொத்தச் சக்திச் செலவைக் கட்டுப்படுத்துகின்றன.

வேளாண்மைத் துறையிலும், கிருமி மற்றும் பூச்சிநாசினிகளினதும் செயற்கை உரங்களினதும் பயன்பாட்டைக் கட்டுப்படுத்துவதன்மூலம் மண்ணையும், உயிரின வகைகளையும் பாதுகாக்கும் நடவடிக்கைகள் எடுக்கப்படுகின்றன.

நாடு, நகரத் திட்டமிடலில், வீதிகள், கட்டிடங்கள், மற்றும் கட்டிடச்சூழற் கூறுகளை இடவமைவு செய்யும்போது, தாங்குதிறனை ஒரு முக்கிய அடிப்படையாகக் கொள்வதன் மூலம் பயன் பெற முடியும். பல சந்தர்ப்பங்களில் திட்டமிடலின் போது நிலத்தின் இயற்கைத் தன்மை போதிய அளவு கருத்திற்கு எடுக்கப்படாமையால், ஆறுகள் தேங்குதல், மண்சரிவு, மண்ணரிப்பு, வெள்ளம், சூழல் மாசடைதல் போன்ற பலவகையான பிரச்சினைகளுக்கு முகம் கொடுக்கவேண்டி ஏற்படுகின்றது. தற்காலத்தில் அறிவியல் மாதிரிகளைப் பயன்படுத்துவதன் மூலம், பெரிய கட்டடத் திட்டங்களில் இத்தகைய பிரச்சினைகள் பற்றி முன்கூட்டியே அறிந்து கொள்ளக்கூடிய சாத்தியங்கள் உள்ளன.

இவற்றையும் பார்க்கவும்
----------------------

* பசுமைக் கட்டிடம்
**குங்கிலியம்** அல்லது **சால்**  (*Shorea robusta*) ஒரு மருத்துவ மூலிகையாகும். இது தெற்கு ஆசியாவைத் தாயகமாகக் கொண்ட ஒரு மரவகை ஆகும். இது இந்தியாவின் கிழக்குப்பகுதி, நேபாளம், மியன்மார், பங்களாதேஷ் ஆகிய இடங்களில் காணப்படுகிறது. இது மிதமாக அல்லது மெதுவாக வளரும் மரம் ஆகும். இது 30இல் இருந்து 35 மீட்டர் உயரம் வரை வளரும். இதன் இலைகள் 10 - 25 செ. மீ நீளமும் 5 - 15 செ. மீ அகலமும் கொண்டவை.

பயன்கள்
-------

இது உறுதியாக இருப்பதால் வீட்டு மரச்சாமான்கள் செய்ய உதவுகின்றன. மரங்களின் பாலிலிருந்து எடுக்கும் பிசின் குங்கிலியம் ஆகும். இது ஒரு பிசின். தீயிட்டால் எரிந்து புகையாகும். புகை நறுமணம் உடையது. கிரேக்கம், ரோமானியம், சீனம், பாரசிகம், மற்றும் இந்தியா ஆகிய நாடுகளில் பயன்படுத்தப்படுகிறது. இந்திய நாட்டில் இதைத் தமது தெய்வ வழிபாட்டிற்கு பயன்படுத்துகிறார்கள். இது ஊதுபத்தி போன்ற பொருட்களில் பயன்படுத்தப்படுகிறது. இது பொடியாவும், தைலமாகவும், மருந்தாகவும் பயன்படுகிறது. இந்தியாவில் குங்கிலியமரம் என்பது சால மரம் அல்லது ஆச்சா மரம் எனப்படுவது ஆகும். இது பெரிய மரம் ஆகும். ஆத்திரேலியாவிலுள்ள அகாத்திசஸ் ரோபஸ்டா என்ற மரம் பிசின் எடுக்கும் குங்கிலியமரம் ஆகும். இது சாம்பிராணி என்பது அல்ல.

மருத்துவ குணங்கள்
-----------------

மூட்டுவலி, இளம்பிள்ளை வாதம் ஆகியவற்றை குணப்படுத்த மருந்துப் பொருளாக பயன்படுத்தப்படுகிறது.

மேற்கோள்கள்
-----------

1. ↑  விரியும் கிளைகள் 19: உண்மையான கடம்ப மரம்?﻿தி இந்து தமிழ் 27 பிப்ரவரி 2016
வால்டர் லீவின் MIT திறந்த பாடத்திட்டமொன்றில் வழங்கிய விரிவுரை
பல்கலைக்கழகங்களில் பயிற்றுவிக்கப்படும் பாடங்கள் எவ்வித கட்டணம், நிர்பந்தங்கள் இல்லாமல் இணையம் மூலம் வழங்கப்படும்பொழுது அவை **திறந்த பாடத்திட்டங்கள்** எனப்படும். அறிவியல் அனைவருக்கும் தடைகள் இன்றி கிடைப்பதே மனித மேன்பாட்டுக்கு உதவும் என்ற கோட்பாட்டின் செயல்பாட்டு வெளிப்பாடே திறந்த பாடத்திட்டங்கள். திறந்த பாடத்திட்டங்களின் முதன்மை எடுத்துக்காட்டு மாசற்சூசஸ் தொழிநுட்ப கல்லூரியின் திறந்த பாடத்திட்டம் ஆகும். அதன் முன்மாதிரியை பின்பற்றி யப்பான், சீனா, மற்றும் பல நாட்டு பல்கலைக்கழகங்கள் தங்கள் பாடங்களை திறந்த பாடத்திட்டங்களாக வழங்கிவருகின்றன. 

திறந்த பாடத்திட்டங்கள் மூலம் பாடங்களுக்குரிய தகவல்கள், பயிற்சிகள் தொகுக்கப்பட்டு பகிரப்படுகின்றன. ஆசிரியர்களின் உரைகளும் ("lectures") தொகுக்கப்பட்டு வழங்கப்படுகின்றன. 

பயனர்கள் தங்களுக்கு ஏற்ற முறையில் தரப்பட்ட வசதிகளை பயன்படுத்தலாம், ஆனால் பரீட்சையோ, சான்றிதழ்களோ, ஆசிரியர் பயனர் தொடர்பாடலோ தற்சமயம் திறந்த பாடத்திட்டங்கள் மூலம் வழங்கப்படுவதில்லை.

வெளி இணைப்புகள்
---------------

* MIT OpenCourseWare
* Japan OCW Allaiance பரணிடப்பட்டது 2013-03-23 at the வந்தவழி இயந்திரம்
* Other OCW Projects பரணிடப்பட்டது 2005-10-20 at the வந்தவழி இயந்திரம்
**பசுமைத் தாயகம்** என்பது இந்தியாவின் சுற்றுச்சூழலியல் மற்றும் சமூகநலச் செயல்பாடுகளில் ஈடுபடும் ஒரு தன்னார்வ, அரசு சார்பற்ற அமைப்பு ஆகும். இது பாட்டாளி மக்கள் கட்சியின் சுற்றுச்சூழல் பிரிவாகச் செயல்படுகிறது. அதன் அதிகார எல்லை தமிழ்நாடு, பாண்டிச்சேரி, ஆந்திரப் பிரதேசம், கேரளா மற்றும் கர்நாடகாஆகிய மாநிலங்களை உள்ளடக்கியது. இவ்வமைப்பு ஐக்கிய நாடுகள் சபையின் சிறப்பு ஆலோசனை நிலையைப் பெற்றுள்ளது.

வரலாறு
------

மருத்துவர் ச.இராமதாசால் 1995 நவம்பர் 20 ஆம் தேதி பொது அறக்கட்டளையாக பசுமைத் தாயகம் பதிவுசெய்யப்பட்டது. இந்த இயக்கத்தினைத் தற்போது அன்புமணி ராமதாஸ் தலைமையேற்று வழிநடத்துகிறார். ஐக்கிய நாடுகள் பொருளாதார மற்றும் சமூக சபை (ECOSOC), ஐ.நா. 2013 ஆம் ஆண்டின் ஐக்கிய நாடுகளின் மனித உரிமைகள் கவுன்சில் பொது விவாதத்துடனான விசேட ஆலோசனைக் கோரிக்கை மாநாட்டில் பசுமைத் தாயகத்தின் சார்பாக அன்புமணி கலந்து கொண்டு, சிறப்பு ஆலோசகர் என்ற அங்கீகாரம் பெற்றுத் தந்தார்.[] பசுமை தயாகம் இன்று ஐக்கிய நாடுகளின் மனித உரிமைகள் கவுன்சிலில் தமிழ்நாட்டில் உள்ள தனி உறுப்பினராக இருப்பதற்கு அங்கீகாரம் பெற்றிருக்கிறது. சுற்றுச்சூழல் சீர்குலைவுகளை எதிர்ப்பு, மனித உரிமை மீறல்கள் எதிர்ப்பு, போதைப்பொருள் எதிர்ப்பு நடவடிக்கை எனப் பல செயல்பாடுகளை இவ்வமைப்பு முன்னெடுக்கிறது.

பின்வரும் நிகழ்வுகளில் அமைப்பு பங்கேற்றது:

* ஜோகன்னஸ்பர்க் உச்சி மாநாட்டில் நிலைபேறு வளர்ச்சி 2002 இல்.
* 2006 ஆம் ஆண்டில் பெண்களின் நிலை குறித்த ஆணையத்தின் 50 வது அமர்வு.
* 2006 ஆம் ஆண்டில் புதிய அல்லது மீட்டெடுக்கப்பட்ட ஜனநாயக நாடுகளின் 60 வது சர்வதேச மாநாடு.
* ஐ.நா மனித உரிமைகள் கழகம் பொது விவாதம் 2013, 2015. 2015.

2005 ஆம் ஆண்டில், ஐக்கிய நாடுகள் சபையுடன் விசேட ஆலோசனை வழங்கப்பட்டது. இதன் விளைவாக, அக்டோபர் 30, 2015 அன்று, மனித உரிமைகளுக்கான ஐக்கிய நாடுகள் மன்றத்தில் இலங்கை தமிழர்களுக்கு ஆதரவாக பசுமை தாயகம் அறக்கட்டளையின் மூலம் அன்புமணியால் தெரிவிக்க முடிந்தது.

இலக்கு
------

சுற்றுச்சூழல் மற்றும் சுற்றுச்சூழல் ரீதியாக நிலையான வளர்ச்சிக்கு பசுமை தாயகம் முதன்மையாக செயல்படுகிறது.[]

* சுற்றுச்சூழல் மீளுருவாக்கம்
* இயற்கை வளங்கள் மேலாண்மை
* நீர் மேலாண்மை
* மகத்தான மரம் தோட்டம், மற்றும்

சுற்றுச்சூழல் விழிப்புணர்வு ஊக்குவிப்பு.

மேற்கோள்கள்
-----------

1. ↑  "Pasumai Thayagam launches ‘zero waste’ campaign". thehindu.com.. பார்த்த நாள்: 28 December 2018.
2. ↑  "பசுமை தாயகம்". 2016-04-07 அன்று பார்க்கப்பட்டது.
3. ↑  "Pasumai Thayagam’s booklets distributed to residents" (in en-IN). *The Hindu*. 2016-02-15. .
4. ↑  "Anbumani Unveils Report to Make City More Liveable". *The New Indian Express*. 2016-04-07 அன்று பார்க்கப்பட்டது.
5. ↑  "மரணத்தின் தூதுவர் நடிகர் விஜய்: குழந்தைகளின் மீது திட்டமிட்டு சிகரெட்டை திணிக்கிறார்! பசுமைத் தாயகம் கண்டனம்". நக்கீரன்.. பார்த்த நாள்: 28 December 2018.
6. ↑  "ஆதிக்க சாதி வெறியர்களோடும் தன்னார்வ நிறுவனங்களோடும் ஐ.நாவில் இணையும் BTF". inioru.com.. பார்த்த நாள்: 28 December 2018.
7. ↑  ARUL Rathinam (2013-03-14), *Pasumai Thaayagam United Nations UNHRC 2013 Tamil Civilians Killed -Speech by Tasha Manoranjan*, 2016-04-07 அன்று பார்க்கப்பட்டது
8. 1 2  "Pasumai Thayagam Statements to UNHRC". *Ilankai Tamil Sangam*. 2015-10-01. 2016-04-07 அன்று பார்க்கப்பட்டது.
9. 1 2  "OHCHR Report on Sri Lanka (Cont'd) - 38th Meeting, 30th Regular Session Human Rights Council". *webtv.un.org*. Starts at 01:06:53. 2016-04-07 அன்று பார்க்கப்பட்டது.
***குங்பூ பாண்டா 3***  என்பது 2016இல் வெளியான ஓர் சீன- அமெரிக்க அனிமேசன், அதிரடி, நகைச்சுவை, சண்டைக் கலைத் திரைப்படம் ஆகும். இத்திரைப்படம் குங்பூ பாண்டா தொடர்த் திரைப்பட வரிசையில் மூன்றாவது முக்கிய தொடர்ச்சி ஆகும். இதில் கதாநாயகனான பூ, தனது தந்தையைக் கண்டுபிடித்து, பல பாண்டாக்கள் வாழும் கிராமத்தில் சென்று பாண்டா வாழ்க்கையைக் கற்றுகொள்வதுடன் மட்டுமன்றி, ஆவியுலகத்தில் இருந்து வந்த முன்னாள் சீனப் போராளியான *கை*யை எவ்வாறு அழிக்கிறார் என்பதே கதையாகும். ஈத்திரைப்படத்தில் குங்பூ கலையைக் க்ற்றுக்கொண்ட உருக்கள் அனவரிலும் தலை சிறந்தவராக இத்திரைப்படக் கதாநாயகன் பூ காட்டப்படுகின்றார்.

இது டிரீம்வேர்க் அணிமேசன்சுவால் தயாரிக்கப்பட்டு 20ஆம் சென்சுரி பாக்ஸ் மற்றும் தென்கொரிய நிறுவனமான சிஜே என்டர்டெயின்மென்ட் ஆகியவற்றால்வெ ளியிடப்பட்டது. இது ஜோன் ஸ்டேவின்சனால் இயக்கப்பட்டது. இத்திரைப்படக் கதாப்பாத்திரங்களின் குரல்களை ஜேக் பிளாக், டஸ்டின் கொப்மான், ஏஞ்சலினா ஜோலி, இயன் மக்கசென், சேத் ரோகன், லூசி லியு, டேவிட் கோஸ், டுக் கிம், ஜேம்ஸ் காங், ஜாக்கி சான், ஜே. கே. சிம்மன்சு ஆகியோர் வழங்கியுள்ளனர்.

மேற்கோள்கள்
-----------

1. ↑  "Hans Zimmer to Return for 'Kung Fu Panda 3'". Film Music Reporter. July 25, 2014. August 1, 2014 அன்று பார்க்கப்பட்டது.
2. ↑  "Kung Fu Panda 3 (2016)". *Box Office Mojo*. August 3, 2016 அன்று பார்க்கப்பட்டது. Italic or bold markup not allowed in: `|website=` (உதவி)

]
**இயல்திறன்** அல்லது **திறமை (*aptitude*)** என்பது ஆற்றலுக்கான ஒரு கருவி. ஒரு வேலையை குறிப்பிட்ட நிலையில் செய்து முடிக்கத் தேவைப்படும் ஆற்றல் எனக் கூறலாம். சிறந்த திறனை "திறமை" என்று கருதலாம். திறன் என்பது புலன் அல்லது மனம் சார்ந்த ஒன்று. இயல்திறன் என்பது பிறப்போடு பெறப்பட்ட ஆற்றல், ஒரு குறிப்பிட்ட வேலையைச் செய்வதற்கு தேவைப்படும் அளவிற்கு வளர்ந்திருக்கிறதா அல்லது வளர்ச்சியடையாமல் உள்ளதா என்பதாகும். மேலும் திறன் அறிவு, புரிதல், கற்றல் அல்லது பெற்ற திறமைகள் (திறன்கள்) அல்லது அணுகுமுறை ஆகியவற்றை உருவாக்குகிறது. அறிவாற்றல் இயல்பான திறமை மற்றும் சாதனைக்கு முரணாக இருக்கிறது, இது அறிவு அல்லது திறனைக் கற்றல் மூலம் பெறப்படும் திறன் ஆகியவற்றைக் குறிக்கிறது.

கிளாடுவில்(2008) மற்றும் கோல்வின்(2008) ஆகியோரின் கூற்றுப்படி, ஒரு சிறந்த செயல் திறனைத் திறமையின் அடிப்படையிலோ அல்லது கடுமையான பயிற்சியின் அடிப்படையிலோ பிரித்துப் பார்ப்பது மிகக் கடினமான ஒன்று. திறமையானவர்கள் எப்போதும் தங்களது சிறந்த திறனை சில முயற்சிகளிலோ அல்லது வகையிலோ அல்லது ஒரே வழிகாட்டுதல் மூலமோ வெளிப்படுத்த முடியும்.

வெளி இணைப்புகள்
---------------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***திறமை*** |

மேற்கோள்
--------

1. ↑  "Standardized tests: Aptitude, Intelligence, Achievement". *psychology.ucdavis.edu*. 2015-11-21 அன்று மூலம் பரணிடப்பட்டது. 2016-08-03 அன்று பார்க்கப்பட்டது.
2. ↑  Gladwell 2008.
3. ↑  Colvin 2008.
4. ↑  Multitalented Creative People
5. ↑  Greatest Comedic Actors
6. ↑  "Famous People in Dramatic Film". 2019-05-05 அன்று மூலம் பரணிடப்பட்டது. 2018-06-17 அன்று பார்க்கப்பட்டது.
**உருத்திரபுரீஸ்வரம் ஆலயம்** அல்லது பொதுவாக **உருத்திரபுரம் சிவன் கோயில்** என்பது இலங்கையில் கிளிநொச்சி மாவட்டத்தில் உருத்திரபுரம் என்ற ஊரில் அமைந்துள்ள சிவன் கோயில். கூழாவடிச் சந்தியிலிருந்து மேற்கே செல்லும் வீதி சிவன் கோவில் வீதியாகும். தற்போது அவ்வீதி நீவில் என்ற கிராமத்தினூடாகவே செல்கின்றது. ஆரம்பத்தில் அப்பாதையின் இருமருங்கும் அடர்ந்த காடாகவும் வண்டில் மாட்டுப் பாதையொன்றும்தான் இருந்தது. ஐம்பது அடி உயரத்திற்கும் மேற்பட்ட வீரமரம், பாலைமரம் மற்றும் பலவகை மரங்கள் சூழ்ந்த காட்டினூடாகவே அப்பாதையில் பயணிக்கவேண்டும். மந்திக் குரங்குகள் அப்பாதையில் காணப்படும்.

1950களில் அப்பிரதேசத்தில் செங்கற்களாலான இடிபாடு ஒன்று வேலாயுதசாமியால் கண்டறியப்பட்டது. பின்பு ஊர்ப்பெரியவர்களும் இணைந்து தோண்டிப்பார்த்து அவ்விடம் புராதன சிவன் கோவிலின் சிதைவுகள்தான் என்று உறுதி செய்யப்பட்டது. முதலில் வேலாயுதசாமியார் அப்பகுதியில் சிறு குடிசையொன்றில் உருவாக்கி மூலஸ்தானத்தில் வேல் மட்டுமேயிருந்த முருகன் ஆலயம் மட்டுமே அவரால் பராமரிக்கப்பட்டு வந்தது. யாழ்ப்பாணத்திலிருந்தும் பக்கதர்கள் வந்து சென்றனர். இங்குள்ள சிவலிங்கம் ஆவுடையார் பொறிறழக்கடவை ஆலயத்திலிருந்து எடுக்கப்பட்டதாக முன்னோர்கள் கூறியுள்ளனர். கோவிலுக்கருகிலுள்ள தாமரைப்பூக்கள் சூழ்ந்த குளம் கோவிலுக்கான சுற்றாடலை இயற்கையாகவே அமைந்துள்ளது.

இங்கு அம்பாளோடு விநாயகர் சனீஸ்வரன், வைரவர் ஆகிய மும்மூர்த்திகள் உளர், தினமும் மூன்றுகாலப்பூசை சிறப்பு நாட்களில் நடைபெறுகின்றது.

உசாத்துணை
---------

* *ஈழத்துச் சிவாலயங்கள்*, வித்துவான் வசந்தா வைத்திய நாதன்
**ஆண்டிப்புலவர்** நன்னூலுக்கு விருத்தப்பாவினால் உரை இயற்றியவர்..இவர் ஆசிரிய நிகண்டும் இயற்றினார். உரையறி நன்னுால் இன்று கிடைக்கவில்லை.

வாழ்ந்த காலம்
-------------

தொண்டை மண்டலத்தில் செஞ்சிக்கு அருகேயுள்ள ஊற்றங்கால் என்பது ஆண்டிப்புலவரின் பிறப்பிடமும் இருப்பிடமும் ஆகும்..

சிறந்த ஆசிரியர்
---------------

சிறந்த தமிழறிஞராக விளங்கினார். தந்தையரிடம் கல்வி பயின்ற இவர் கல்வியிற் சிறந்து பலருக்கு ஆசிரியராகத் திகழ்ந்தார்.

நன்னுால் சூத்திர விளக்கம்
-------------------------

செம்மையும் கருமையும் பசுமையும் வெண்மையும்
திண்மையும் நுண்மையும் யுடனே
சிறுமையும் பெருமையும் குறுமையும் நெடுமையும்
தீமையும் துாய்மையும் அலால்
வெம்மையும் குளிர்மையும் கொடுமையும் கடுமையும்
மேன்மையும் கீழ்மையும் யும்பின்
மெய்ம்மையும் வறுமையும் பொய்ம்மையும் வன்மையும்
மெனமையும் நன்மை யும்சொல்
ஐம்மையும் பழமையும் புதுமையும் இனிமையும்
அணிமையும் நிலைமை யும்நேர்
ஆண்மையும் மும்மையும் ஒருமையும் பன்மையும்
அறுமையும் இருமையும் மிக்க
கைம்மையும் கூர்மையும் கேண்மையும் சேண்மையும்
கடிய வளமையும் இளமையும்
காணரிய முதுமையும் பண்புப் பகாப்பதம்
காட்டுமின் னனைய மாதே

மேற்கோள்கள்
-----------

1. ↑  மு.வை.அரவிந்தன் - உரையாசிரியர்கள் - பக்கம் 569
2. ↑  மு.வை. அரவிந்தன் - உரையாசிரியர்கள் - வெளியீட்டு எண்-1444
3. ↑  மு.வை. அரவிந்தன் - உரையாசிரியர்கள் வெளியீட்டு எண் 1444
4. ↑  மு.வை.அரவிந்தன் - உரையாசிரியர்கள் -வெளியீட்டு எண்1444 - பக்கம் 569